
ELŐSZÓ

Kedves Szülők!
A Házirend készítésénél a jogszabályi elvárásokat, - az elmúlt évek gyakorlatára építve - az
Önök elvárásait, jogait és kötelezettségeit, valamint gyermekeik mindenekfelett álló érdekeit
vettük figyelembe.
Kérjük, hogy az alábbiakban megfogalmazott Házirendet figyelmesen olvassák végig, és a
gyermekek valamint az eredményes együttműködés érdekében törekedjenek a benne foglaltak
betartására!
Intézményünk a gyermek harmadik életévétől az iskolába lépésig a családi nevelés
kiegészítőjeként a köznevelési rendszer szakmailag önálló nevelési intézménye.
Házirendünkben megfogalmazott szabályok az óvodába történő jogszerű belépéstől az
intézmény elhagyásáig terjedő időre, illetve – évente, a szülőkkel történő megállapodás
szerint – a nevelési időn túl, vagy az intézmény épületén kívül szervezett programok ideje
alatt érvényesek.
Intézményünk nevelőintézmény, s mint ilyen a gyermeki személyiség kibontakoztatására,
nevelésére és fejlesztésére törekszik. A gyermekek fejlődését tudatosan tervezett és szervezett
nevelési helyzetek megteremtésével tesszük lehetővé, segítjük elő. Nevelési alapelveink
között meghatározó: a gyermeki jogok és személyiség tisztelete, elfogadása, szeretete és
megbecsülése, mely a gyermekek egyéni képességeinek kibontakoztatását jelenti.
Nevelőmunkánk a mindenkor érvényben lévő törvényi előírások-, az Óvodai Nevelés
Országos Alapprogramja-, a Pedagógiai Program-, a Szervezeti és Működési Szabályzat
szerint folyik, mely dokumentumok nyilvánosak és az Önök számára elérhetők intézményünkben.
A működésünket szabályozó dokumentumainkban foglaltak megvalósításához az óvoda és a
család sokoldalú, bizalomra épülő együttműködése szükséges.
Nevelőtestületünk köszöni megelőlegezett bizalmukat és együttműködésüket!

1. ÁLTALÁNOS INFORMÁCIÓK
	
	Megnevezés
	Adat

	1.
	Intézmény neve:
	Fülöpszállási Mesevár Óvoda és Bölcsőde

	2.
	Intézmény székhelye
	6085 Fülöpszállás József Attila. u. 3.

	3.
	Intézmény feladatellátási helye
	6085 Fülöpszállás József Attila. u. 3.

	4.
	Intézmény telefonszáma:
	78/435-030

	5.
	Intézmény alapító szerve:
	Fülöpszállás Községi Önkormányzat

	6.
	Intézmény fenntartója:
	Fülöpszállás Községi Önkormányzat

	7.
	Az intézményképviseletére jogosult intézményvezetője
	[bookmark: _GoBack]Dr. Polereczkiné Nagy Ildikó

1.1.BEVEZETŐ

Jogszabályi háttér

· A nemzeti köznevelésről szóló 2011. évi CXC. törvény és módosításai
· A Közoktatásról szóló többször módosított 1993. évi LXXXIX. Törvény;
· 1997. évi XXXI. törvény a gyermekek védelméről és a gyámügyi igazgatásról szóló rendelkezései, (Gyvt.)
· A nevelési-oktatási intézmények működéséről szóló 11/144. (VI.8.) MKM rendelet
· A gyermek védelméről és gyámügyi igazgatásról szóló 1997. évi XXXI. Törvény;
· A nevelési-oktatási intézmények működéséről szóló 11/1994. (VI. 8.) MKM rendelet
· 2014. évi CV. törvény a nemzeti köznevelésről szóló 2011. évi CXC. törvény módosításáról
· A nevelési oktatási intézmények működéséről szóló-többször módosított 7/2000.
(V.24.)
· 20/2012.(VIII.31.) EMMI a nevelési-oktatási intézmények működéséről és a köznevelési intézmények névhasználatáról.
	 


A házirend célja: A gyermekek, szülők jogainak és kötelességeinek gyakorlásával, a gyermek óvodai életrendjével kapcsolatos rendelkezések megállapítása és az intézmény zavartalan
működésének biztosítása.

A házirend hatálya
A házirend személyi hatálya kiterjed:
· az óvoda minden pedagógusára, illetve valamennyi alkalmazottjára,
· az intézményben munkát ellátó alkalmazottakra
· az intézménybe járó óvodás gyermekekre, szüleikre és a látogatókra vonatkozik.
A házirend időbeli hatálya:
· A házirend a kihirdetésének napjától lép érvénybe és határozatlan időre szól.
· A házirend módosítására akkor kerül sor, ha a vonatkozó jogszabályokban változás áll be, vagy ha a szülők képviselőik útján, illetve a nevelőtestület erre javaslatot tesz.

A házirend területi hatálya:
A házirend előírásai az intézmény egész területén érvényesek, továbbá kiterjednek az intézmény szervezésében, a pedagógiai program megvalósításához kapcsolódó, óvoda épületén kívüli rendezvényekre, programokra, az oda-vissza való közlekedésre is.

A házirend hatályba lépésére vonatkozó szabályok:
· a házirendet az intézmény vezetője készíti el,
· a nevelőtestület fogadja el,
· a házirend elfogadásakor, illetve módosításakor a szülői közösség véleményezési
· jogot gyakorol,
· a házirendet az intézményvezető hagyja jóvá.
2.	AZ INTÉZMÉNY HELYE A KÖZNEVELÉSBEN, A NEVELÉSI ÉV RENDJE
Az óvodai nevelés szakasza, amely a gyermek hároméves korában kezdődik, és addig az időpontig tart, ameddig a gyermek a tankötelezettség teljesítését meg nem kezdi.
A tankötelezettség teljesítése a tanév első tanítási napján kezdődik. 

A nevelési év rendje:
A nevelési év szeptember 1-től augusztus 31-ig tart.
· Június, július, augusztus hónapokban nyári életrend szerint működünk összevont csoportokkal. Ebben az időszakban elsősorban a dolgozó szülők gyermekeinek ellátást biztosítjuk.
· Óvodánk augusztus első 3 hetében takarítási és felújítási munkák miatt zárva tart. A zárás időpontját minden év február 15-ig közzé tesszük.
· Az elmúlt évek tapasztalatai szerint az iskolai szünetek idején a gyermekek létszáma lecsökken, így ezeken a napokon- előzetes igényfelmérés alapján a fenntartó jóváhagyásával-az intézmény összevont csoportokban üzemel, vagy zárva tart.
· [bookmark: pr691][bookmark: pr692][bookmark: pr274][bookmark: _Toc412043380]A nevelési év rendjét minden évben az óvoda munkatervében határozzuk meg, melyet a szülőkkel ismertetünk az első szülői értekezleten.
3.	AZ ÓVODA NAPI NYITVA TARTÁSI RENDJE
Az intézmény hétfőtől-péntekig az e tárgykörben kibocsátott és mindenkor hatályos fenntartói határozatnak megfelelően tart nyitva.
Nyitva tartás: 	6.30 – 16.30.	

[bookmark: _Toc412043381]4.          NEVELÉS NÉLKÜLI MUNKANAP
[bookmark: pr41][bookmark: pr45][bookmark: pr46][bookmark: pr47]Az óvodai nevelés nélküli munkanapon, - a szülő igénye esetén - az óvoda ellátja a gyermek felügyeletét.
Az óvodai nevelés nélküli munkanapokról legalább hét nappal a zárva tartást megelőzően a szülőket tájékoztatni kell.
A 20/2012 (VIII.31.) EMMI rendelet alapján évente 5 nevelés nélküli munkanapot tartunk, mely idejéről 7 nappal előbb értesítjük a szülőket.


[bookmark: _Toc412043383]5.        	AZ ÓVODAI ELHELYEZÉS IGÉNYBEVÉTELE
Az óvoda a gyermek hároméves korától a tankötelezettség kezdetéig nevelő intézmény, amely a gyermeket fokozatosan, de különösen az utolsó évében az iskolai nevelés-oktatásra készíti fel.  Az óvoda felveheti azt a gyermeket is, aki a harmadik életévét a felvételétől számított fél éven belül betölti, feltéve, hogy minden, az érintett településen lakóhellyel, ennek hiányában tartózkodási hellyel rendelkező három éves és annál idősebb gyermek óvodai felvételi kérelme teljesíthető./Nkt.8§ 1./ Az óvodai felvétel, átvétel jelentkezés alapján történik.
· Az óvodai beiratkozásra a tárgyév április 20-a és május 20-a között kerül sor. /20/2012(VIII.31.) EMMI rendelet 20§ (1).A beiratkozás pontos idejét az önkormányzat határozza meg és teszi közzé a megadott időpontot megelőzően 30 nappal. 
· A jelentkezéshez szükséges személyi okmányok: a gyermek nevére kiállított személyi azonosító és lakcímet igazoló hatósági igazolvány, TAJ kártya; a szülő személyi azonosítója és lakcímet igazoló hatósági igazolványa.
· Az óvodába felvett gyermekek csoportba való beosztásáról a szülők és az óvodapedagógusok véleményének kikérése mellett - az egyenlő bánásmódról és az esélyegyenlőség előmozdításáról szóló 2003. évi CXXV. törvény 28. §-ában meghatározott feltételekkel összhangban – az óvodavezető dönt. /20/2012 (VIII.31.)EMMI rendelet 20§ (11). 
· Az óvodába felvett gyermekek óvodai jogviszonya a beíratás napján jön létre A tényleges óvodai ellátás, az óvodai étkeztetés igénybe vételének időpontját a felvételről szóló írásbeli értesítés határozza meg.
[bookmark: pr515][bookmark: 39][bookmark: pr516][bookmark: _Toc412043384]Az óvodába felvett gyermeket az óvoda nyilvántartja. Ha a gyermek óvodát változtat, további nyilvántartása az átadó óvoda értesítése alapján az átvevő óvoda feladata. Az óvoda törli az óvodába felvettek nyilvántartásából azt a gyermeket, akinek óvodai jogviszonya megszűnt.

[bookmark: _Toc412043385]6.	KÖTELEZŐ ÓVODAI NEVELÉS

A gyermek abban az évben, amelynek augusztus 31. napjáig a harmadik életévét betölti,a nevelési év kezdő napjától legalább napi négy órában óvodai foglalkozáson vesz részt.
[bookmark: pr50][bookmark: pr51][bookmark: _Toc412043386]A Közoktatási Törvény 24. § (2) alapján az óvoda a gyermek hároméves korától ellátja - a gyermekek védelméről és a gyámügyi igazgatásról szóló törvényben meghatározottak szerint - a gyermek napközbeni ellátásával összefüggő feladatokat is.
A szabad óvodaválasztás akkor érvényesül, ha az óvoda betartotta a kötelező felvételi eljárási rendet, és emellett rendelkezik még szabad férőhellyel.

Felmentés
A gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt. A szülő – tárgyév május 25. napjáig benyújtott kérelme alapján a gyermeke jogos érdekét szem előtt tartva, annak az évnek az augusztus 31. napjáig, amelyben a gyermek a negyedik életévét betölti, a Kormány rendeletében kijelölt szerv (Járási Hivatal) felmentheti az óvodai foglalkozáson való részvétel alól, ha a gyermek családi körülményei, sajátos helyzete indokolja. Ha az eljárásban szakértőt kell meghallgatni, csak az óvodavezető vagy a védőnő rendelhető ki és a függő hatályú döntésben nem kell rendelkezni a kérelmezett jog gyakorlásáról.

A szülőnek a felmentés iránti kérelmét meg kell indokolnia, az indok

− a gyermek családi körülményeivel,
− képességeinek kibontakoztatásával, illetve
− a gyermek sajátos helyzetével összefüggő ok, körülmény lehet.

A kérelmet kizárólag a gyermek törvényes képviselője, a szülő vagy a gyám nyújthatja be.
Amennyiben a kérelmet csak az egyik szülő írja alá, közös szülői felügyelet esetén nyilatkoznia kell arról, hogy a másik szülő kifejezett hozzájárulásával jár el, vagy a szülői felügyeleti jogot egyedül gyakorolja.

A kötelező óvodai nevelésben való részvétel alól felmentett gyermek szülője a nevelési év
közben kérheti a gyermek óvodai felvételét.

7.	AZ ÓVODAI JOGVISZONY MEGSZŰNÉSE
Megszűnik az óvodai elhelyezés ha:
- a gyermeket másik óvoda átvette, az átvétel napján,
- a felmentést engedélyező szerv a szülő kérelmére engedélyt adott a gyermek óvodából történő kimaradására,
- a gyermeket felvették az iskolába, a nevelési év utolsó napján,
- az óvodába járási kötelezettségét külföldön teljesítő gyermek eléri a tanköteles kort.

Az óvodai jogviszony megszűnése esetén, a gyermek adatait a jogviszony megszűnésével egyidejűleg a KIR nyilvántartásából töröljük.
[bookmark: pr98][bookmark: pr103]
[bookmark: pr104]
A beiskolázás rendje ( Nkt. 45.§ (2) bekezdése

A gyermek addig látogathatja az óvodát, amíg az iskolai életmódhoz szükséges fejlettséget
eléri, a törvényben meghatározottak szerint. A gyermekek beiskolázásuk előtt fejlettségük
megítélése céljából méréseken vesznek részt óvodapedagógusaik által. Az iskolaköteles kort
elért gyermekek szükség esetén a Pedagógiai Szakszolgálat, vagy Szakértői Bizottság
vizsgálatán vesznek részt. A Pedagógiai Szakszolgálat és a Szakértői Bizottság vizsgálatára
köteles a szülő gyermekét elvinni.
A gyermek abban az évben, amelynek augusztus 31. napjáig a hatodik életévét betölti,
tankötelessé válik. A tankötelezettség teljesítése a tanév első tanítási napján kezdődik. A
szülő kérelmére a felmentést engedélyező szerv (Oktatási Hivatal ) döntése alapján a
gyermek további egy nevelési évig óvodai nevelésben vehet részt. A szülő kérelmét az
iskolakezdés évében január 15-éig nyújthatja be a felmentést engedélyező szervhez. Ha az
eljárásban szakértőt kell meghallgatni, akkor csak szakértői bizottság rendelhető ki, és a függő
hatályú döntésben nem kell rendelkezni a kérelmezett jog gyakorlásáról. Ha a szakértői
bizottság a szülői kérelem benyújtására nyitva álló határidő előtt a gyermek további egy
nevelési évig óvodai nevelésben történő részvételét javasolja, a szülői kérelem benyújtására
nincs szükség.
[bookmark: _Toc412043388]8.	A GYERMEK  ÉRKEZÉSE ÉS TÁVOZÁSA

· A gyermek érdekében kérnénk legkésőbb 8:30 óráig az óvodába beérkezni. 
· Azok a szülők, akik ebéd után elviszik gyermeküket az óvoda belsőzavartalan működése érdekében 12.30 -13 óráig tegyék.
· Csak azért a gyermekért tudunk felelősséget vállalni, akit reggel felnőttnek ad át a szülő. Távozáskor kérjük, hogy szintén felnőttnek jelezze, ha elviszi a gyermeket. (főleg az udvaron tartózkodás esetében). 
· A gyermek elvitele az óvodából kiskorú testvér, idegen segítségével csak a szülőírásos kérésével lehet. 
· Gyermekeinket szeretnénk arra nevelni, hogy szüleiket, s az ő idejüket tiszteljék azzal, ha megérkeznek értük az óvodába, játékukat a helyére téve, elköszönjenek társaiktól, óvónőjüktől és ne várakoztassák szüleiket. Később nem kívánatos szokást előzhetünk meg következetességünkkel, ezért ne tartózkodjanak a szükségesnél tovább az óvodaudvarán, épületében, ne zavarják annak rendjét.
· Ha a szülő megérkezett a gyermekért és átvette őt az óvónőtől a továbbiakban a gyermek biztonságáért ő a felelős.
[bookmark: _Toc412043389]9.	A GYERMEK JOGA AZ ÓVODÁBAN

Az óvodai jogviszony a beíratás napján jön létre. A gyermek az óvodai jogviszonyon alapuló jogait a beíratás napjától kezdve gyakorolhatja.
· [bookmark: _Toc412043390]A gyermeknek joga, hogy a nevelési intézményben biztonságban és egészséges környezetben neveljék, oktassák, óvodai életrendjét pihenőidő, szabadidő, testmozgás beépítésével, sportolási, étkezési lehetőség biztosításával, életkorának és fejlettségének megfelelően alakítsák ki.
· A gyermek személyiségét, emberi méltóságát, jogait tiszteletben kell tartani. Testi fenyítés, megalázó büntetés vele szemben nem megengedhető.
· Közvetlen vagy közvetett hátrányos megkülönböztetés nem érheti a sajátos nevelési igényű és hátrányos helyzetű gyermeket sem. 
· A sajátos nevelési igényű gyermekek nevelésére, fejlesztésére szakértői véleményalapján integráltan lehetőséget biztosítunk.
· Nem veszélyeztetheti saját és társai testi épségét. 
· Képességeinek, érdeklődésének, adottságainak megfelelő differenciált fejlesztésről az óvoda dokumentációt vezet, melyről a szülőt informálja.
· A gyermek fejlődésével kapcsolatban a szülő egyetértésével az óvoda a pedagógiai szakszolgálat intézményeihez fordulhat. 
· A pedagógust és a nevelési oktatási munkát közvetlenül segítő alkalmazottat titoktartási kötelezettség terheli minden gyermekkel, családdal kapcsolatos információt illetően, melyről a munkája során értesül.
10.A GYERMEKEK JUTALMAZÁSÁNAK ELVEI ÉS FORMÁI
A gyermekek jutalmazásánál az egyenlő bánásmód elvének figyelembevételével járunk el.
· Az óvoda a gyermek kiemelkedő magaviseletét, teljesítményét pozitív megerősítéssel jutalmazza, a jutalmazás formáit csoporton belüli szabályok szerint alakítják, megjelenési formái a csoport előtti kiemelt dicséret, egyéni dicséret, az elismerésjeleként a csoport társak tapssal díjazzák, a választható tevékenységek, szerepek közül elsőként választhat. 
· Az óvoda a gyermek helytelen viselkedését, a társakra irányuló agresszív cselekedeteket nem fogadja el. A közösségen belül kialakított szabályoknak megfelelően: az óvónő kiemeli a gyermeket a tevékenységből és az általa irányított tevékenységbe vonja be. Egyéni elbeszélgetés során rávilágít a helyes viselkedés szabályaira, a baleset megelőzésére, a testi kényszer és fájdalomokozás helytelenségére. A játékból valókiemelés, és más lehetőség felajánlásának mértéke függ a gyermek életkorától, fejlettségétől, és a helytelen magaviselet mértékétől.
· Az életkornak megfelelő önismeret, a pozitív, reális énkép, az erkölcsi értékrend, a belső kontroll megalapozásában, a gyermek optimális fejlődésében a pedagógus értő figyelmét, adekvát visszajelzéseit kiemelt fontosságúnak tartjuk.
· Értékelési rendszerünkkel elősegítjük az egészséges társas pozíciókat mindenki kompetens valamiben elv alapján, illetve megerősítjük az adottságok kibontakoztatásához szükséges kitartást, gyakorlást, szorgalmat, önállóságot és együttműködést.
· Az óvónő a szülő felé jelzi a negatív viselkedési tüneteket, amennyiben azt az óvoda által elfogadott módszerekkel nem sikerül megfékezni, valamint ha magatartás zavartüneteit észleli, köteles a szülő felé történő jelzésen túl javaslatot tenni szakemberbevonására

[bookmark: _Toc412043391]A fegyelmező intézkedések formái és alkalmazásának elvei

A gyermek személyiségét, emberi méltóságát és jogait tiszteletben kell tartani, és védelmet
kell számára biztosítani fizikai és lelki erőszakkal szemben. A gyermek nem vethető alá testi
és lelki fenyítésnek, kínzásnak, kegyetlen, embertelen, megalázó büntetésnek vagy bánásmódnak.
A fegyelmezés (büntetés) elfogadott formái az óvodában:
· Figyelmeztetés: nyugodt, határozott hangnemben, tömören, annak tudatában, hogy
mintát nyújtunk a megbélyegzés, gúny és megalázás nélküli, ésszerű korlátok
alkalmazására, mások jogos bírálatára.
· Tevékenységből való kivonás - előre egyeztetett szabályok alapján, - életkornak
megfelelő időtartamban (pl. verekedés, a felnőtt utasításának megtagadása esetén).
· A büntetés mindig a nemkívánatos viselkedés csökkentésére irányul, csak a
viselkedést minősítjük, a gyermeket nem.
· Az óvodapedagógus felajánl más tevékenységet a normaszegő, szabályszegő gyermek
számára és / vagy egy időre kivonja a tevékenységből.
· Enyhe büntetéseket alkalmazunk. (A fegyelmezés elfogadott formái szerint.)
· A büntetés alkalmazásakor is kimutatjuk, hogy bízunk a gyermekben, segítjük a
problémás viselkedésről való leszokásban.
·  Konfliktus megoldási mintákat nyújtunk, a szokás, szabályrendszerrel való
azonosulást magyarázattal, indoklással, következetes modellhatásokkal biztosítjuk.
· Beilleszkedési, tanulási, magatartási zavarok esetén az óvodai korrekció mellett
támogatjuk a családot a problémák közös megoldásában.
· A szükséges esetekben speciális szakemberek segítségét kérjük a gyermekek
egészséges személyiségfejlődésének biztosításához.
· Szigorúan tilos olyan fegyelmezési módszerek alkalmazása, amely a gyermeket
megalázó helyzetbe hozza, sérti személyiségi jogait, emberi méltóságát.
Törekvéseink sikerességének érdekében kérjük, hogy a fenti alapelveket a szülők otthon is erősítsék gyermekeikben.
11.	A GYERMEKEK ÖLTÖZTETÉSE (RUHÁZATA)
A gyermek öltöztetése, ruházatának biztosítása a szülők (gondviselők) feladata, oly módon, hogy az, az egészségügyi és kényelmi szempontoknak megfeleljen.
A személyes ruhadarabok jelölése (a gyermek jele vagy monogramja) támpontot jelent gyermekének és az óvodai dolgozóknak is segíti a munkáját. A személyes ruházatot a gyermekek öltöztető szekrényén elhelyezett egyéni jeleknél tároljuk a kijelölt fogason.
Kérjük, a levetett ruhadarabokat gyermekük jelénél a kijelölt helyre helyezzék el.
A gyermek ruházatának napi tisztaságáról, a gyermek ápoltságáról a szülő gondoskodik.
Váltóruha (fehérnemű és felsőruházat) biztosítása kötelező a gyermek jelénél egy tornazsákban.
A testnevelés foglalkozásra tornazsákban tornafelszerelést kérünk.
A rend megőrzése, egészségi és kényelmi szempontok alapján a gyermekek az épületben váltócipőben közlekednek, amely legyen kényelmes, szellős, tartsa a lábat. A gyermekek papucsot ne hordjanak, mert az balesetveszélyes.
Az elcserélt vagy az óvodából odaadott ruhadarabokat haladéktalanul kérjük vissza, jelzés mellett.

[bookmark: _Toc412043392]12.	A TÉRÍTÉSI DÍJ BEFIZETÉSE, VISSZAFIZETÉSE


A gyermekeknek az óvodában napi háromszori étkezést biztosítunk:
- tízórait,
- ebédet,
- uzsonnát.
· Célszerű a gyermeket otthon megreggeliztetni, mert az óvodában tízórait biztosítunk. 
· A gyermekek étkezését csak akkor tudjuk biztosítani, ha előző nap 9.00 óráig jelzik
ilyen irányú kérésüket. Ez történhet személyesen, vagy az óvoda telefonszámán.
· A gyermek ételérzékenységéről a szülőnek nyilatkoznia kell. Az óvoda a szülő
kérelme és a szakorvosi javaslat alapján szervezi meg a gyermek eltérő étkeztetését. A
diétára szoruló gyermeknek az otthonában készített ételt a szülő is hozhatja. A szülő
az ételt jól záródó, melegítésre alkalmas, tiszta edényben viszi az intézménybe. Az
intézmény biztosítja a hűtést igénylő készétel 0 + 5 C közötti hőmérsékleten történő
tárolását,illetve mikrohullámú sütőben történő melegítését.
· Az óvoda területén kerülendő a gyermekek étellel kínálása, nassoltatása (etikai és
higiéniai okok miatt)
· Azok a gyermekek, akik ebéd után hazamennek, uzsonnájukat megkapják, egyéb
esetben ételt kivinni az intézményből nem lehet.

A gyermekvédelmi törvény 21/B §-a alapján ingyenesen étkezhet az óvodás gyermek, ha
· rendszeres gyermekvédelmi kedvezményben részesül,
· a tartósan beteg vagy fogyatékos, illetve olyan családban él, amelyben tartósan beteg vagy fogyatékos gyermeket nevelnek 
· olyan családban él, amelyben három vagy több gyermeket nevelnek,
· olyan családban él, amelyben a szülő nyilatkozata alapján az egy főre jutó havi jövedelem összege nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett összegének 130 %-át.
· nevelésbe vették.

Az étkezés igénybevételéhez szükséges nyilatkozatokat kitöltve, aláírva az óvodába kell benyújtani.
A térítési és étkezési térítési díjak befizetése minden hónapban az önkormányzat épületében az előzetesen kijelölt napon és helyen, a fenntartó által meghatározottak alapján történik.



[bookmark: _Toc412043393]13.	TÁVOLLÉT AZ ÓVODÁBÓL

[bookmark: pr439]Ha a gyermek az óvodai foglalkozásról távol marad, mulasztását igazolnia kell. A mulasztást igazoltnak kell tekinteni, ha
[bookmark: pr440]a) a szülő előzetesen bejelentette az óvodapedagógusnak, hogy gyermekét nem viszi el az óvodába,
[bookmark: pr441][bookmark: pr442]c) a gyermek beteg volt és orvosi igazolással ezt igazolja,
[bookmark: pr443]d) a gyermek hatósági intézkedés vagy egyéb alapos indok miatt nem tudott kötelezettségének eleget tenni.
[bookmark: pr444]
Ha a gyermek távolmaradását nem igazolják, a mulasztás igazolatlan.
[bookmark: pr445][bookmark: pr447][bookmark: pr448][bookmark: pr449][bookmark: pr450]Ha a kötelező óvodai nevelésben részt vevő gyermek egy nevelési évben igazolatlanul tíz napnál többet mulaszt, az óvoda igazgatója a gyermekvédelmi és gyámügyi feladat – és hatáskörök ellátásáról, valamint a gyámhatóság szervezetéről és illetékességéről szóló 331/2006./XII.23. Korm. rendeletben foglaltakkal összhangban értesíti az óvodás gyermek tényleges tartózkodási helye szerint illetékes gyámhatóságot és gyermekjóléti szolgálatot, valamint az általános szabálysértési hatóságként eljáró járási hivatalt.
[bookmark: _Toc412043394]14.	A GYERMEKEK ÁLTAL AZ ÓVODÁBA BEVIHETŐ TÁRGYAK

A gyermekek a csoportot vezető óvodapedagógussal történő egyeztetést követően az óvodai pihenéshez, vagy játékhoz behozhatják játékukat, ha annak használata sem egészségügyi sem baleseti szempontból veszélyt nem jelent.
A behozott tárgyak meglétéért, épségéért az óvoda felelősséget nem vállal. 
Balesetveszélyes, vagy tűzveszélyes tárgyakat, értéktárgyakat (ékszer stb.) az óvodába bevinni tilos!
[bookmark: _Toc412043395]A gyermeknél lévő értéktárgyak (aranylánc, fülbevaló, karóra stb.) megőrzéséért (megrongálódás, eltűnés, stb.), vagy az ezek használata miatt bekövetkező balesetekért (sérülésekért) az óvoda semminemű felelősséget nem vállal.


15.	BETEGSÉG ESETÉN SZÜKSÉGES TEENDŐK

A beteg gyermek az orvos által meghatározott időszakban nem látogathatja a nevelési intézményt. Ha a pedagógus megítélése szerint a gyermek beteg a lehető legrövidebb időn belül értesíti a gyermek szüleit. 
Azt, hogy a gyermek ismét egészséges és látogathatja a nevelési intézményt, részt vehet a foglalkozásokon, orvosnak kell igazolnia. Az igazolásnak tartalmaznia kell a betegség miatt bekövetkezett távollét pontos időtartamát is. 

[bookmark: _Toc52796828]

[bookmark: _Toc412043396]
[bookmark: pr548]16.	A GYERMEKEK FEJLETTSÉGÉNEK ÉRTÉKELÉSE

Az óvoda az óvodás gyermekek fejlődését folyamatosan nyomon követi és írásban rögzíti. Az óvodás gyermek fejlődéséről a szülőt évente legalább két alkalommal tájékoztatni kell.
Ha a gyermeket nevelő óvodapedagógus a gyermek iskolába lépéshez szükséges fejlettségének elérése érdekében indokoltnak tartja, az óvoda vezetője tájékoztatja a szülőt az Nkt. 72. § (1) bekezdés a) pontjában foglalt kötelességekről, továbbá a kötelességek nem megfelelő teljesítéséből eredő következményekről, valamint az Nkt. 72. § (4) bekezdésében foglalt jogokról. Amennyiben a szülő az óvoda döntésében foglaltaknak önként nem tesz eleget, az óvoda vezetője az Nkt. 72. § (1) bekezdés a) pontjában, valamint (4) bekezdésében foglaltak alapján a szülői egyet nem értést alátámasztó nyilatkozat megküldésével értesíti a gyermek lakóhelye szerint illetékes kormányhivatalt.
„A nemzeti köznevelésről szóló 2011. évi CXC. törvény 
72. § (1) A szülő kötelessége, hogy
a) gondoskodjon gyermeke értelmi, testi, érzelmi és erkölcsi fejlődéséhez szükséges feltételekről és arról, hogy gyermeke teljesítse kötelességeit, továbbá megadjon ehhez minden tőle elvárható segítséget, együttműködve az intézménnyel, figyelemmel kísérje gyermeke fejlődését, tanulmányi előmenetelét,
 (4) A szülő joga, hogy gyermeke neveléséhez igénybe vegye a pedagógiai szakszolgálat intézményét. A szülő kötelessége, hogy gyermekével megjelenjen a nevelési tanácsadáson, továbbá biztosítsa gyermekének az iskolapszichológusi, óvodapszichológusi vizsgálaton és a fejlesztő foglalkozásokon való részvételét, ha a tanulóval foglalkozó pedagógusok kezdeményezésére, a nevelőtestület erre javaslatot tesz. Ha az e bekezdésében foglalt kötelezettségének a szülő nem tesz eleget, a kormányhivatal kötelezi a szülőt kötelezettségének betartására.
Az óvoda a gyermek értelmi, beszéd-, hallás-, látás-, mozgásfejlődésének eredményét - szükség szerint, de legalább félévenként - rögzíti. Rögzíteni kell a gyermek fejlődését szolgáló intézkedéseket, megállapításokat, javaslatokat.
[bookmark: _Toc412043397]17.	SZÜLŐK (GONDVISELŐK) JOGAI ÉS KÖTELESSÉGEI

17.1. A szülőkkel való közös nevelési elvek kialakításának eljárásrendje
Az óvodánkba járó gyermekeket arra neveljük, hogy tanulják meg tisztelni a felnőtteket, szeressék és fogadják el társaik egyéniségét, másságát, tudják kifejezni magukat, de legyenek képesek alkalmazkodni is. Az esetleges konfliktusokat a durvaságot mellőzve, erőszakmentesen oldják meg.
Ezen törekvésünk sikerének érdekében kérjük a szülőket, hogy otthon is ezeket az alapelveket erősítsék gyermekeikben. Például mellőzzék gyermek előtt az indulatos, negatív megjegyzéseket mások gyermekére, annak származására, az óvodára, az ott dolgozó felnőttekre, és kerüljék gyermekeik verekedésre való biztatását még abban az esetben is, ha előző nap az Önök gyermekét érte sérelem.

17.2. Együttműködés

Annak érdekében, hogy gyermekeiket a nekik legmegfelelőbb módszer szerint neveljük, szükség van igazi együttműködésre, nyitottságra, és őszinteségre. Komolyabb probléma, konfliktus, vagy ellentét esetén mindenképpen keressék fel az óvodapedagógust, illetve szükség szerint az igazgatót, és velük közösen próbálják megoldani a konkrét helyzetet. A szülőknek lehetőségük van rá – és mi pedagógusok igényeljük is -, hogy az óvodában folyó pedagógiai munka kialakításában a megfelelő fórumokon aktívan részt vegyenek, ötleteikkel segítsék elő a közös gondolkodást. Ennek érdekében óvodánkban:

17.3. A szülők joga különösen, hogy:
· megismerje az óvoda pedagógiai programját, házirendjét, és tájékoztatást kapjon az abban foglaltakról,
· gyermeke fejlődéséről, magaviseletéről, rendszeresen részletes és érdemi tájékoztatást, neveléséhez tanácsokat, segítséget kapjon,
· gyermeke neveléséhez igénybe vegye a pedagógiai szakszolgálat intézményét
· kezdeményezze szülői szervezet vagy óvodaszék létrehozását, és annak munkájában, továbbá a szülői képviselők megválasztásában, mint választó, és mint megválasztható személy részt vegyen,
· írásbeli javaslatát az óvoda vezetője, a nevelőtestület, a Szülők Közössége, az óvodapedagógus megvizsgálja, és arra a megkereséstől számított tizenöt napon belül,a Szülők Közösségétől legkésőbb a tizenötödik napot követő első ülésen érdemi választ kapjon,
· az óvodavezető, vagy az óvodapedagógus hozzájárulásával a nap bármely szakában részt vegyen a foglalkozásokon,
· az óvoda által meghatározott feltételek mellett kérje a nem kötelező szolgáltatások megszervezését,
· a szülők közösségének tagjaként meghatározza azt a legmagasabb összeget, amelyet a fenntartó által megállapított ellátási díjon felüli szolgáltatások körébe tartozó program megvalósításánál nem lehet túllépni,
· a gyermekek nagyobb csoportját érintő bármely kérdésben tájékoztatást kérhet az óvodavezetőtől, az e körbe tartozó ügyek tárgyalásakor képviselője tanácskozási joggal részt vehet a nevelőtestület értekezletein.
· hogy a nevelési intézményben, anyagi helyzetétől függően, külön jogszabályban meghatározott esetekben kérelmére térítésmentes vagy kedvezményes étkezésben részesüljön,
· halmozottan hátrányos helyzetű gyermek szülőjeként gyermeke óvodába járatásához - a gyermekek védelméről és a gyámügyi igazgatásról szóló törvényben meghatározottak szerint - anyagi támogatást kapjon
· személyesen vagy képviselői útján - jogszabályban meghatározottak szerint – részt vegyen az érdekeit érintő döntések meghozatalában,
· az oktatási jogok biztosához forduljon.

17.4. A szülő kötelessége, hogy
· gondoskodjon gyermeke értelmi, testi, érzelmi és erkölcsi fejlődéséhez szükséges feltételekről és arról, hogy gyermeke teljesítse kötelességeit, továbbá megadjon ehhez minden tőle elvárható segítséget, együttműködve az óvodával, figyelemmel kísérje gyermeke fejlődését,
· rendszeres kapcsolatot tartson a gyermekével foglalkozó óvodapedagógusokkal,
· három éves kortól biztosítsa gyermeke óvodai nevelésben való részvételét, továbbá ötéves kortól tankötelezettségének teljesítését,
· tiszteletben tartsa az óvoda pedagógusai, alkalmazottai emberi méltóságát és jogait, tiszteletet tanúsítson irántuk,
· elősegítse gyermekének a közösségbe való beilleszkedését, az óvoda rendjének, a közösségi élet magatartási szabályainak elsajátítatását,
· megtegye a szükséges intézkedéseket gyermeke jogainak érvényesítése érdekében,
· gyermekével megjelenjen a nevelési tanácsadáson, továbbá biztosítsa gyermekének az óvodapszichológusi vizsgálaton és a fejlesztő foglalkozásokon való részvételét, ha a gyermekével foglalkozó óvodapedagógusok kezdeményezésére, a nevelőtestület erre javaslatot tesz. Ha az e bekezdésében foglalt kötelezettségének a szülő nem tesz eleget, a jegyző hatósági eljárás keretében kötelezheti a szülőt kötelezettségének betartására,
· az étkezési térítési díjat az óvoda által kijelölt időpontban pontosan fizesse be,
· a rendszeres gyermekvédelmi támogatásban részesülő szülő gondosan figyelje a szociális iroda által kiadott határozat lejárati dátumát annak érdekében, hogy a következő határozatot időben be tudja mutatni az ingyenesség folyamatosságának megtartása érdekében,
· a rendszeres gyermekvédelmi támogatásban részesülő szülő gyermeke hiányzása esetén minden esetben mondja le gyermeke étkezését a hiányzott napokra,
· évente kétszer részt vegyen a gyermeke fejlődéséről szóló óvodapedagógusi tájékoztatón és az ott elhangzottakat aláírásával dokumentálja.
Kapcsolattartás:
[bookmark: _Toc412043398]Kérjük Önöket, hogy gyerekükkel kapcsolatos, esetleg magánjellegű beszélgetésekre az óvodapedagógusok figyelmét munkája közben hosszabb időre ne vonják el a gyerekcsoporttól, mert ez könnyen balesetet idézhet elő, és zavarhatja a nevelés folyamatát. Gyermekükkel kapcsolatosan információt csak a saját óvodapedagógusaiktól vagy az igazgatótól kérjenek.

18.	FOGADÓ ÓRÁK RENDJE

[bookmark: _Toc412043399]Az óvodában dolgozó óvodapedagógusok a szülővel történt előre egyeztetett időpontban – nyitvatartási időn belül - bármikor fogadóórát tartanak, kivételt képez, ha az adott hónapban az óvodai csoport, szülői értekezletet tart. 
19.	INTÉZMÉNYI ÓVÓ-VÉDŐ ELŐÍRÁSOK

Tilos a dohányzás és az alkoholfogyasztás az intézményben, valamint az intézményen kívül a gyermekek részére szervezett rendezvényeken.
Az intézményben, valamint az intézményen kívül a gyermekek részére szervezett rendezvényeken a népegészségügyi termékadóról szóló 2011. évi CIII. törvény hatálya alá tartozó, továbbá alkohol- és dohánytermék nem árusítható. 
A balesetek megelőzése, a gyermekek védelme, testi épségének megóvása minden felnőtt kötelessége. Ismertetjük a gyermekekkel a szükséges és elvárható viselkedési formát, felhívjuk figyelmüket a balesetek elkerülésére.
Az óvodában történt gyermekbaleset esetén a gyermekkel foglalkozó óvónő a gyermeket elsősegélyben részesíti, majd – ha szükséges – értesíti a mentőt, ill. a szülőt.

Intézményi védő, óvó előírások, amelyeket a gyermekeknek az óvodában be kell tartaniuk:
· Az óvoda épületét csak a szülővel együtt szabad elhagyni és előtte be kell jelenteni a gyermek felügyeletét ellátó óvodapedagógusnak.
· Az óvoda bejárati ajtaját az óvodába lépést követően be kell csukni. A gyermekek észrevétlen távozását megelőzendő, bizonyos időszakban az ajtót bezárjuk. Ilyenkor a csengő használatával lehet jelezni a belépési szándékot.
· Az óvoda épületében a folyosón futva közlekedni tilos!
· Az óvoda csoportszobai és udvari játékait az óvodapedagógus által ismertetett szabályok betartásával kell használni.
· Az óvodába bevitt tárgyat minden esetben meg kell mutatni az óvodapedagógusnak.
· Ha a gyermek vagy felnőtt az óvodába értéktárgyat hoz (ékszer, fényképezőgép, telefon stb.) azok megőrzésére, eltűnése esetén felelősségvállalásra az óvoda nem vállalkozhat.
· Az óvoda helyiségeit az óvodapedagógus által ismertetett szabályok betartásával lehet használni.
[bookmark: _Toc412043400]20.	RENKÍVÜLI ESEMÉNY ESETÉN SZÜKSÉGES TEENDŐK
Az intézmény minden alkalmazottja köteles az általa észlelt rendkívüli eseményt közvetlen felettesének jelenteni. A rendkívüli eseményről az igazgató értesíti a fenntartót. Az igazgató vagy az igazgató helyettes akadályoztatása (távolléte) esetén az éves munkatervben rögzített helyettesítési rend szerinti ügyeletes vezetőnek kell eljárni, az óvodai csoportot érintő esetben, a csoportot vezető óvodapedagógust intézkedési kötelezettség terheli. 
Rendkívüli esemény (bombariadó, tűz, természeti katasztrófa) esetén az épület kiürítése a tűzriadó terv szerinti útvonalon történik a rendőrség egyidejű értesítésével. A gyermekek a dolgozók vezetésével hagyják el az épületet. Az épületben senki sem maradhat, és a rendőrség érkezéséig, oda senki nem léphet be. Az épület kiürítésének időtartamáról, a gyermekek elhelyezéséről az intézkedést vezető hatóság információja alapján az intézményvezető vagy akadályoztatása esetén az intézkedéssel megbízott személy dönt, a rendőrség egyidejű értesítése mellett. 
[bookmark: pr59][bookmark: pr60]A bombariadóról és az egyéb rendkívüli eseményről, illetve a hozott intézkedésekről haladéktalanul értesíteni kell a fenntartót.
A gyermekek biztonságos, ideiglenes elhelyezéséről, a fenntartó egyidejű értesítése mellett, az igazgató, vagy az igazgató helyettes illetve akadályoztatásuk esetén az intézkedéssel megbízott személy gondoskodik.
[bookmark: pr191]Amennyiben az intézmény csoportszobáiban a műszaki, működési feltételek tartós hiánya miatt a hőmérséklet legalább két egymást követő nevelési, napon nem éri el a húsz Celsius-fokot, az igazgató a fenntartó, egyidejű értesítése mellett rendkívüli szünetet rendel el, és a rendkívüli szünet elrendeléséről tájékoztatja a szülőket. A rendkívüli szünet időtartama alatt az intézmény fenntartója gondoskodik,  a szülők kérésére a gyermekek, felügyeletéről és étkeztetésük megszervezéséről.

21. A HIT ÉS VALLÁSOKTATÁS IGÉNYLÉSÉNEK ELJÁRÁSRENDJE
A gyermek, a szülő és az alkalmazott nem késztethető lelkiismereti, világnézeti, politikai meggyőződésének megvallására, megtagadására.
A gyermeket, a szülőt és az alkalmazottat nem érheti hátrány világnézeti, lelkiismereti, politikai, nemzeti hovatartozása, társadalmi származása, vagyoni és jövedelmi helyzete, kora, cselekvőképességének hiánya, vagy korlátozottsága, születési, vagy egyéb helyzete és meggyőződése miatt.
Intézményünkben lehetőséget biztosítunk, hogy a gyermek az egyházi jogi személy által szervezett hit- és vallásoktatásban vegyen részt. Az egyházi jogi személy a hit és vallásoktatást óvodában a szülők igénye szerint, óvodapedagógus közreműködésével  szervezheti. A hitoktatás az óvoda nyitvatartási idejében az óvodai foglakozási időn kívül szervezhető.

 A HÁZIREND NYILVÁNOSSÁGA

Az óvoda Házirendjének egy példányát minden szülőnek beiratkozáskor, az új szülők számára szervezett első szülői találkozón megismerésre átadjuk. Egy példánya az óvoda előterében kerül kifüggesztésre. A Házirendben foglaltakról tájékoztatást kérni az óvoda igazgatójától lehet.

